

**Privind modificarea Regulamentului cu privire la selectarea și achiziția manualelor școlare, aprobat prin Ordinul ministrului educației și cercetării nr. 300/2022**

ÎNREGISTRAT:

Ministra Justiției al Republicii Moldova

\_\_\_\_\_\_\_\_\_\_\_\_\_\_\_\_\_\_ **Veronica MIHAILOV-MORARU**

nr. \_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2024

În temeiul art. 41 alin. (1) din Codul educației al Republicii Moldova nr.154/2014 (Monitorul Oficial al Republicii Moldova, 2014, nr. 319-324, art.634), cu modificările ulterioare,

**ORDON:**

1. Regulamentul cu privire la selectarea și achiziția manualelor școlare, aprobat prin Ordinul ministrului educației și cercetării nr. 300/2022, înregistrat la Ministerul Justiției cu nr. 1714 din 3 mai 2022 (Monitorul Oficial al Republicii Moldova, 2022, nr. 135-140 art. 514), se modifică după cum urmează:
2. La punctul 4), literele i) și j) vor avea următorul cuprins:

„i) atribuirea contractelor de achiziție publică de manuale;

j) desfășurarea procedurilor pentru obținerea avizului „Bun de tipar” și consultarea publică a proiectelor de manuale, pentru care a fost atribuit contractul de achiziție.”

1. Punctul 36 va avea următorul cuprins:

„36.Identitatea evaluatorilor selectați este confidențială până la atribuirea avizului „Bun de tipar” și nu poate fi dezvăluită decât la solicitarea instanțelor de judecată/organelor abilitate cu funcții de control.”

1. Punctul 51 va avea următorul cuprins:

„51.Perioada cuprinsă între data publicării anunțului de participare și data-limită de depunere a ofertelor trebuie să fie de cel puțin 270 zile.”

1. Punctul 69 va avea următorul cuprins:

„69. Evaluarea calității proiectelor de manuale se inițiază după deschiderea ofertelor de manuale și se realizează în termen de cincisprezece zile lucrătoare. Pentru evaluarea a 3 sau mai multe proiecte de manual se acordă un termen de douăzeci de zile lucrătoare.”

1. Punctul 76 va avea următorul cuprins:

„76. Grupul de lucru pentru achiziții publice de manuale stabilește oferta câștigătoare conform formulei:

Punctaj (ofertă) = 0,7\* Punctaj (calitatea ofertei) + 0,3\* Punctaj (prețul ofertei)

*Punctaj (ofertă)* se calculează cu două zecimale, fără rotunjire.”

1. Punctul 83 va avea următorul cuprins:

„83. Ofertantul care a acumulat cel mai mare Punctaj (ofertă) are obligația de a ameliora manuscrisul, în termen de douăzeci de zile lucrătoare, ținând cont de recomandările semnalate de către evaluatori și consemnate în fișele acestora și de către CNAM și de a depune proiectul de manual cu corectările/redactările efectuate și tabelul de divergențe referitor la recomandările evaluatorilor și ale CNAM.”

1. La punctul 84 textul „și atribuirea contractului de achiziție publică” se exclude.
2. Punctul 86 va avea următorul cuprins:

„86. Grupul de lucru pentru achiziții publice de manuale emite decizia de atribuire a contractului de achiziții publice ofertantului care a acumulat cel mai mare Punctaj (ofertă). Ofertantul care a acumulat cel mai mare Punctaj (ofertă) are obligația de a ameliora manuscrisul în vederea obținerii avizului „Bun de tipar” în perioada prevăzută pentru livrare, conform anunțului de participare/ contractului de achiziții atribuit. În cazul neîndeplinirii condițiilor pentru avizul „Bun de tipar” este inițiată procedura de rezoluțiune a contractului.”

1. La Anexa nr.2, Criteriul VII, Descriptorul VII.1 va avea următorul cuprins:

„VII.1 Design-ul manualului este corespunzător disciplinei.”

1. Prezentul ordin intră în vigoare la data publicării în Monitorul Oficial al Republicii Moldova.

**Ministru Dan PERCIUN**

Ex.: A.Prisacaru, 022-232785